Ido

L'ido ye una luenga artificial creyata a partir d'o esperanto. Ye a segunda luenga artificial mas charrata en o mundo.

Encara que estió bels anyos en periglo de desapareixer, hue ye una d'as luengas artificials mas charratas en o mundo y que mas s'estendilla por Internet.

 Introducción 
L'ido amaneixió por primera vegada en 1907 como resultato d'un deseyo de reformar os defectos percibitos en o esperanto, ya que os suyos partidarios creyoron que sería un obstaclo en o suyo espardimiento como luenga de facil aprendizache. Muitos atros prochectos de reforma amaneixioron dimpués de l'ido, por eixemplo l'occidental y o novial pero ya han caito cuasi en o xuplido. Actualment l'ido, de conchunta con o esperanto y a interlingua son os solos idiomas auxiliars con bel peso en a literatura y con un numero relativament gran de fablants. O nombre d'a luenga puet tener o suyo orichen en a pronunciación de I.D.O., acronimo de Idiomo di Omni (idioma de toz) u en o sufixo -ido d'a parola esperantido, que literalment significa "descendient d'o esperanto".

L'ido fa servir as vintiséis letras latinas usatas en l'alfabeto anglés sin de signos diacriticos. Sin deixar d'estar totalment regular gramaticalment charrando, ye parexiu a os idiomas romanicos en aspecto y a primera vista se trafuca a vegadas con o italiano u o espanyol. L'ido ye intelichible en gran parte ta os fablants d'esperanto, encara que i hai bellas diferencias en a formación d'o vocabulario, en a gramatica y en cualques parolas de diversa función gramatical que fan de l'ido, mas que un simple prochecto de reforma, una luenga independient.

Dimpués d'o suyo encieto, ganó un amplo emparo en a comunidat esperantista que deseyaba reformas en o esperanto (as estimacions charran d'arredol d'o 20%). Pero dende alavez, con a muerte repentina d'un d'os suyos autors, Louis Couturat en 1914, l'aparición de cismas con atras reformas, asinas como o desconoiximiento que o ido yera un candidato ta estar una luenga internacional debilitó o movimiento en favor de l'ido, y no ha estau dica o surchimiento d'Internet cuan ha prencipiau a recuperar a suya fuerza anterior.

 Numeros 
 1–10: un, du, tri, quar, kin, sis, sep, ok, non, dek
 0: cero
 100: cent
 1.000: mil
 1.000.000: miliono
 13: dek-e-tri (≈ 10 + 3)
 20: du-a-dek (≈ 2 • 10)

 Declaración d'os Dreitos Humans 

 Vinclos externos 
 Uniono por la Linguo Internaciona Ido (ULI).